Hiina ajaarvestuse aluseks on 60-aastane tsükkel, mis moodustub 22 tsüklilise märgi - 10 taevase tüve tian gan ja 12 maise haru di zhi kombineerumisel. Käesolev tsükkel algas 1984. aastal, eelmine seega 1924. Meil tuntakse 10 taevast  tüve stiihiate ehk algelementide näol, mida on küll viis (vesi shui, puu mu, tuli huo, maa tu ja metall jin need on nn. viis faasi ehk viis liikumist wu xing), kuid igaüks neist on esindatud aktiivse (yang) ja passiivse (yin) aspekti näol. Seetõttu moodustavad need 10-aastase tsükli, kus paarisaasta on alati yang (mehelik) ja paaritu aasta yin (naiselik). Iga stiihiat iseloomustab ka kindel värv, mistõttu iseloomustatakse aastat tihti ka selle värvi järgi. Nii tähendabki 2002. aastal saabuv musta hobuse  aasta, et see kuulub taevase tüve poolest vee stiihia juurde (must) ja on yang     iseloomuga (paarisaasta).